jkorsvik/nowiki_second_scrape_merged huggingface dataset:
Svein Harald Øygard

Svein Harald Øygard (født 29. juni 1960 i Drøbak i Akershus i Norge) er en norsk samfunnsøkonom og forretningskonsulent som var midlertidig sentralbanksjef på Island fra februar til september 2009.


== Biografi ==
Øygard er utdannet sosialøkonom fra Universitetet i Oslo. Han var konsulent i Finansdepartementet, komitésekretær for Stortingets finanskomité, samt rådgiver for Arbeiderpartiets finansfraksjon på Stortinget.
Øygard jobbet i Finansdepartementet i perioden 1983–1988, og var statssekretær i Finansdepartementet fra 1990 til 1994 under Sigbjørn Johnsen (Ap). I sin periode som statssekretær var han med å gjennomføre en rekke tiltak for å få Norge ut av den daværende bankkrisa. Han ledet også arbeidet med Skattereformen 1992, Regjeringens Langtidsprogram og utredningen om økonomiske effekter av et eventuelt EU-medlemskap.
Øygard startet i den norske virksomheten til McKinsey & Company, et globalt strategi-konsulentselskap, i 1995, han ble valgt til partner i 2000, til direktør i 2006, og han ledet selskapets norske virksomhet fra 2005 til 2007.
Fra februar til september 2009 var Øygard sentralbanksjef på Island. I 2009 ble Øygard også spurt om han ville bli finansminister av statsminister Stoltenberg.I september 2009 var Øygard igjen tilbake i Norge. Han tiltrådte igjen som direktør i McKinsey & Company og arbeidet for selskapet frem til 2016. Fra 2010 var han blant annet ansvarlig for McKinsey sin globale kompetanseutvikling og forskning innen olje- og gassektoren, og fra 2013 ledet han ut fra Brasil McKinsey sitt arbeid med energi i Sør-Amerika. I februar 2017 ble det meldt at han vil begynne å arbeide i Sparebanken 1 Markets.


== Sentralbanksjef på Island ==
Finansminister Kristin Halvorsen skal ha blitt spurt om råd av sitt islandske søsterparti for å finne en midlertidig sentralbanksjef.Øygard ble den 27. februar 2009 ansatt som sentralbanksjef på Island av Islands statsminister. Han kunne bare besitte stillingen midlertidig siden embedsmenn på Island skal være islandske statsborgere.
Etter at han overtok som sentralbanksjef satt han ned styringsrenten flere ganger. Første gang fra 18 % til 17 %, og videre ned til 10,5 %. Økonomikommentatorer mente dette var et tegn på at Øygard følte at det er et redusert behov for å beskytte den islandske kronen og at økonomien var på rett vei. Øygard uttalte at han håpet og trodde at Island kunne snu trenden og bli forbundet med rask økonomisk bedring. Han mente dette krevde kraftig handling og skisserte fire hovedgrep han mente må til:
Justering av makroøkonomien.
Pengepolitikk som har stabilitet som mål.
Budsjettjusteringer.
Reetablering av et funksjonelt finansielt system.Øygard har skrevet boken In the combat zone of finance.


== Referanser ==


== Eksterne lenker ==
(no) Svein Harald Øygard hos Norsk senter for forskningsdata
Javid Aslam

Javid Iqbal Aslam (født 26. januar 1963 i Lyallpur i Pakistan) er en norsk tidligere amatørbokser, som representerte Norge under De olympiske sommerleker i 1984 i lett weltervekt, hvor han ble utslått i 3. runde. Han ble senere belønnet med utmerkelsen «årets bokser» av Norges Bokseforbund i 1984/1985. Aslam er av pakistansk herkomst.


== Eksterne lenker ==
(en) Javid Aslam – Olympedia 
(en) Javid Aslam – Sports-Reference (OL-resultater – arkivert)
Fanget (TV-dokumentar)

Fanget (orig: Trapped) er en dokumentarserie som gik på National Geographic Channel i 2007. Den handler om bemerkelsesverdige hendelser der mennesker blir satt på prøvelser som flyulykker, bilulykker, båthavarier, snøskred, jordskjelv, og om hvordan de overlever dette helt til redningen ankommer, eller i andre tilfeller hvordan de redder seg selv.


== Episoder ==
I live i AndesfjelleneHandler om en tragisk flyulykke, der et fly med 45 mennesker, deriblant et rugby-lag, Stella Maris Colleges Old Christians rugby union team fra Montevideo i Uruguay krasjlander på en isbre i Andesfjellene underveis til en kamp i Santiago i Chile.
Tolv omkommer under havariet, og ytterligere 17 mens de venter på hjelp. De gjenværende 13 blir berget mer enn to måneder etter havariet.

Osaka-toget sporer avEt lokaltog på vei til Osaka sporer av i en kurve. Det holder høyere fart enn tillatt for strekningen. De to første vogner havner inn i en boligblokk. 107 omkommer; 555 blir skadet.


== Referanser ==


== Eksterne lenker ==
(en) Fanget på Internet Movie Database
Norwegian Hull Club

Norwegian Hull Club (NHC) er en sjøassuranseforening, og har som formål å drive direkte gjensidig skadeforsikringsvirksomhet innen bransjen sjø- og transportforsikring, gjenforsikringsvirksomhet samt virksomhet som naturlig henger sammen med forsikringsvirksomhet.
NHCs hovedkontor er plassert i Bergen, og selskapet har ytterligere kontorer i Oslo, Kristiansand og London. Norwegian Hull Club er medlem av Central Union of Marine Underwriters (CEFOR), og International Underwriting Association (IUA).


== Historie ==
I Norge så sjøassuranseforeninger dagens lys allerede i 1806. Langesundfjordens Skibs Assuranceforening (senere omdøpt til Den Første norske Assuranceforening) og Skibsassuranceforeningen i Arendal ble etablert i 1837.
På nittenhundretallet var det en sterk øking i produksjon av dampskip hos rederier over hele landet, hvor Bergen opplevde den største oppgangen. For å møte etterspørselen ble Bergen Dampskibs-Assuranceforening etablert i 1879, og etterfølgende Skibsassuranceforeningen Vidar i 1895 som hadde sitt hovedkontor på Østlandet.
I 1937 slo Bergen Assuranceforening og Bergens Dampskibs-Assuranceforening seg sammen til Bergen Hull Club. Fjorten år etter, i 1951, ble flere assuranseselskap på Øst- og Sørlandet slått sammen til UNITAS, ledet av Skibsassuranceforeningen Vidar. I etterfølgende år sluttet samtlige assuranseselskap på Sør-Østlandet seg til UNITAS, som dermed ble ledende assurandør for nærmere 900 skip.Den 1. januar 2001 slo Bergen Hull Club og UNITAS seg sammen, og etablerte Norwegian Hull Club.
I 2016 åpnet selskapet kontor i London


== Organisasjon ==
Norwegian Hull Club er et gjensidig assuranseselskap, og eies i sin helhet av forsikringstakerne. Selskapet er organisatorisk inndelt i Styret, Representantskapet, Valgkomité og Generalforsamling. Generalforsamlingen er selskapets øverste organ.
Norwegian Hull Club forsikrer mer enn 11 000 unike skip og enheter, og opererer som hovedassurandør for over 6000 av disse.
Norwegian Hull Club fikk karakteren 'A' i Standard & Poor's Rating Services juli 2022.


== Referanser ==


== Eksterne lenker ==
www.norclub.com
Cycliophora

Cycliophora eller ringbærere er siste rekke av dyr som har blitt beskrevet (1995).
Til nå kjenner man bare tre arter som lever på munndelene til ulike hummerarter, deriblant sjøkreps. Ringbærere har en krans av små flimmerhår som brukes for å tilegne seg matrester fra hummeren de bor på. De blir opptil 350 mikrometer.
Ringbærere er den første rekken med flercellede dyr som har blitt beskrevet siden korsettdyr (Loricifera) i 1983.


== Eksterne lenker ==
(en) ringbærere – oversikt og omtale av artene i WORMS-databasen 
(en) ringbærere i Encyclopedia of Life 
(en) ringbærere i Global Biodiversity Information Facility 
(no) ringbærere hos Artsdatabanken 
(sv) ringbærere hos Dyntaxa 
(en) ringbærere hos Fossilworks 
(en) ringbærere hos ITIS 
(en) ringbærere hos NCBI 
(en) Kategori:Cycliophora – bilder, video eller lyd på Wikimedia Commons 
Cycliophora – detaljert informasjon på Wikispecies
Smith & Wesson Model 10

Smith & Wesson Model 10 er en revolver produsert av Smith & Wesson siden 1899.
Den gikk først under navnet Smith & Wesson .38 Hand Ejector model, men byttet så til Smith & Wesson Military & Police, og de som ble produsert i siste del av andre verdenskrig fikk navnet Smith & Wesson Victory (fikk en V stemplet under skjeftet). Revolveren er kamret for ammunisjon i kaliber .38 Special og har en kapasitet på 6 patroner. Over en halv million eksemplarer produsert under andre verdenskrig ble kamret for ammunisjon i .38 S&W for bruk av det britiske militære. I 1957 byttet de navn på revolveren igjen, denne gang til Smith & Wesson Model 10.


== Modellnavn ==
Kronologisk rekkefølge:

Smith & Wesson .38 Hand Ejector model (1899 – ?)
Smith & Wesson Military & Police ( ? – 1940)
Smith & Wesson Victory (1940 – 1945)
Smith & Wesson Military & Police (1945 – 1957)
Smith & Wesson Model 10  (1957 – idag)
Sandfly

Sandfly (Spaelotis spp.) er en slekt av nattfly som tilhører underfamilien Noctuinae. To arter er funnet i Norge, av disse er streksandfly (Spaelotis ravida) ikke sjelden, mens grått sandfly (Spaelotis suecica) har en meget begrenset utbredelse i tørre østlandsdaler.


== Utseende ==
Middelsstore (vingespenn 35 – 50 mm for de norske artene), kraftige nattfly, forvingene omtrent ensfarget grå. Bakvingene er skinnende og hvit- eller gråaktige.


== Levevis ==
Larvene lever på ulike urter. Disse artene finnes mest i åpne områder. De voksne sommerfuglene flyr om natten på sensommeren og høsten. De kommer gjerne til lys.


== Utbredelse ==
Slekten er utbredt i den palearktiske sone, dessuten i Nord-Amerika, også på Grønland.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Noctuinae
Gruppen Noctuini
Slekten sandfly, Spaelotis Boisduval, 1840
Spaelotis clandestina (Harris, 1841)
Spaelotis demavendi (Wagner, 1937)
Spaelotis deplorata (Staudinger, 1896)
Spaelotis dominans (Corti & Draudt, 1933)
Spaelotis havilae (Grote, 1880) – sørvestlige USA
Spaelotis lucens Butler, 1881
Spaelotis nyctophasma Hacker, 1990
streksandfly, Spaelotis ravida (Denis & Schiffermüller, 1775)
Spaelotis restricta Boursin, 1968
Spaelotis scotopsis Boursin, 1963
Spaelotis senna (Freyer, 1829)
Spaelotis sennina Boursin, 1955
Spaelotis sinophysa Boursin, 1955
Spaelotis solida (Erschoff, 1874)
Spaelotis stoetzneri (Corti, 1928)
grått sandfly, Spaelotis suecica (Aurivillius, 1889)
Spaelotis valida (Walker, 1865)


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]


== Eksterne lenker ==
(en) Sandfly i Encyclopedia of Life 
(en) Sandfly i Global Biodiversity Information Facility 
(no) Sandfly hos Artsdatabanken 
(sv) Sandfly hos Dyntaxa 
(en) Sandfly hos Fauna Europaea 
(en) Sandfly hos ITIS 
(en) Sandfly hos NCBI 
(en) Kategori:Spaelotis – bilder, video eller lyd på Wikimedia Commons 
Spaelotis – detaljert informasjon på Wikispecies
Steve Lukather

Steve «Luke» Lukather (født 21. oktober 1957 i San Fernando Valley i California) er en amerikansk Grammy Award-vinnende gitarist, vokalist, låtskriver, arrangør og produsent, best kjent for sitt arbeid med rockebandet Toto. Lukather har også gitt ut flere solo-album, og som studiomusiker har han arrangert, komponert og spilt på over 1000 album. Mens musikkstilen til Toto er hovedsakelig basert på pop og rock, spenner Lukathers soloarbeider over mange sjangre inkludert rock, progressiv rock, jazz og funk. Lukather regnes som en av verdens beste gitarister. Blant annet ble han i 2009 kåret til den beste gitaristen i verden i en internettavstemning på nettstedet VoteNumber1.com.Keyboardisten David Paich og trommeslageren Jeff Porcaro var Lukathers beste venner på skolen, og de ville ha han med da de skulle starte Toto i 1976. Lukather var medlem av Toto frem til bandet ble oppløst i 2008. Lukathers talentfulle gitarspill og hans vennskap med de allerede etablerte studiomusikerne Paich og Porcaro, gjorde at han fikk mange spilleoppdrag som studiomusiker på 1970- og 1980-tallet. 
Han er en produktiv låtskriver, og har komponert og vært medkomponist på mange låter både for Toto og for flere andre artister. I løpet av karrieren har han spilt på hundrevis av konserter og medvirket på et utall av album for Toto og andre kjente musikere. Sommeren 2008 forlot han Toto, og dermed var bandet i praksis oppløst. I 2010 var han med på gjenforeningsturneen til Toto som var til inntekt for Mike Porcaro, som har fått diagnosen ALS. Lukather har blitt nominert til Grammy tolv ganger og han har vunnet fem priser.


== Referanser ==


== Eksterne lenker ==
(en) Offisielt nettsted 
(en) Steve Lukather – kategori av bilder, video eller lyd på Commons 
(en) Steve Lukather – galleri av bilder, video eller lyd på Commons 
(en) Steve Lukather på Internet Movie Database 
(en) Steve Lukather hos Rotten Tomatoes 
(en) Steve Lukather hos The Movie Database 
(en) Steve Lukather på Discogs 
(en) Steve Lukather på MusicBrainz 
(en) Steve Lukather på SoundCloud 
(en) Steve Lukather på Spotify 
(en) Steve Lukather på Songkick 
(en) Steve Lukather på AllMusic 
Steve Lukather på Twitter 
Steve Lukather på Facebook 
Steve Lukather på Facebook 
Steve Lukather på Instagram 
Steve Lukather på YouTube
Louis Michel

Louis Michel (født 2. september 1947) er en belgisk liberal politiker.
Michel underviste i germanske språk før han ble politiker.
Han ble medlem av Belgias føderale parlament i 1978. Fra 1999 til 2003 var han Belgias utenriksminister og visestatsminister. Han representerer det fransktalende liberale partiet Mouvement Réformateur.
Fra 2004 til 2009 var han Belgias medlem av Europakommisjonen med ansvar for bistand, nødhjelp og utvikling. Fra 2009 til 2019 var han medlem av Europaparlamentet, der han sluttet seg til Alliansen av liberale og demokrater for Europa.
Han er far til Charles Michel, som har vært Belgias statsminister og president for Det europeiske råd.


== Referanser ==


== Eksterne lenker ==
(fr) Offisielt nettsted 
(en) Louis Michel – kategori av bilder, video eller lyd på Commons 
(fr) Louis Michel på Twitter 
(fr) Louis Michel på Facebook 
(en) Louis Michel hos Europaparlamentet
USAs føderale distrikter

USAs føderale distrikter er områder opprettet av den amerikanske Kongressen som en geografisk inndeling av den føderale domsmakten. Hvert distrikt har en føderal domstol, statsadvokat og marshal.
Det er 94 distrikter, organisert i 12 regionale kretser. Det er minst ett distrikt i hver delstat, og mange delstater er delt i flere distrikter. Noen distrikter dekker områder på tvers av delstatsgrensene. Et eksempel på dette er det føderale distriktet Wyoming, som dekker hele Yellowstone nasjonalpark, også områdene i delstatene Montana og Idaho, fordi området er føderal grunn eiet av National Park Service. Distriktene Columbia og Puerto Rico dekker ingen delstat overhodet, men henholdsvis føderal grunn (byen Washington) og biland (samveldet Puerto Rico).


== Liste over føderale distrikter ==


== Se også ==
USAs føderale rettsvesen


== Eksterne lenker ==
Kart over føderale distrikter
Annie Dahr Nygaard

Annie Dahr Nygaard (født 3. august 1988 i Oslo) er en norsk skuespiller og figurspiller. 


== Film og teater ==


=== Film ===
Annie Dahr Nygaard har hatt flere mindre filmroller, blant annet i de norske spillefilmene Lille Frøken Norge (2003) og Tommys inferno (2007), og i kortfilmene På velvet (2007), Hemmeligheten (2008) og Vektløs (2008). 
Dahr Nygaard har dessuten spilt hovedrollen i Appelsinpiken, filmatiseringen av Jostein Gaarders roman med samme navn, regissert av Dahr Nygaards tante Eva Dahr.


=== Teater ===
Foruten en del større og mindre filmroller hadde Annie Dahr Nygaard også en birolle i Bertolt Brechts Det gode mennesket fra Sezuan da dette stykket ble satt opp på Centralteatret i Oslo i 2003. 
Etter fullført bachelorgrad i teater og skuespillteknikk ved Høyskolen i Nord-Trøndelag (HiNT), ble hun i 2012 ansatt i det franske teaterkompaniet Compagnie Phillippe Genty, i forestillingen Forget Me Not (fransk tittel: Ne m'oublie pas). Dette var en produksjon der aktørene på scenen både var skuespillere og figurspillere. Denne produksjonen turnerte i Europa, Asia og Russland fram til 2015. 


== Familie ==
Annie Dahr Nygaard er datter av forfatteren Martin Nygaard og Victoria Dahr som sammen driver Hurra Forlag på Smestad i Oslo. Hun er søster av skuespillerne Mikkel Dahr Nygaard (1990–) og Ida Maria Dahr Nygaard (1993–). 


== Referanser ==


== Eksterne lenker ==
Intervju i side2.no 2009
Intervju i Universitas 2009
Kort intervju i Natt og Dag 2009
Familieintervju i Aftenposten 2003
(en) Annie Dahr Nygaard på Internet Movie Database 
(fr) Annie Dahr Nygaard på Allociné 
(en) Annie Dahr Nygaard på AllMovie 
(en) Annie Dahr Nygaard hos The Movie Database
Svarthamaren

Svarthamaren er et  isfritt fjell i Dronning Maud Land i Antarktis, beliggende ca. 200 km fra kysten på østre side av Vestre Skorvebreen i Mühlig-Hofmannfjella i Fimbulheimen. Fjellet ble kartlagt og navngitt under Den norske antarktisekspedisjonen 1956–60.Ved Svarthamaren finnes Antarktis' største innlandskoloni av sjøfugl og verdens største bestand av antarktispetrell (Thalassoica antarctica) med nærmere 250 000 hekkende par. Den ornitologiske feltstasjonen Tor ligger i dette området som er utpekt som et spesielt verneområde i Antarktis. Den norske forskningsstasjonen Troll ligger ca. 100 km lenger vest.


== Referanser ==


== Eksterne lenker ==
Svarthamaren Stadnamn i norske polarområde, Norsk polarinstitutt
Management Plan Antarctic Specially Protected Area No. 142. Den vitenskapelige komite for antarktisforskning
Fluidteknikk

Fluidteknikk er en fellesbetegnelse på hydraulikksystem, pneumatikksystem og andre teknikker som gjør bruk av gasser eller væsker som energibærer. I produksjons- og industriteknikken er bruk av fluidteknikk utbredt.


== Systemdesign ==

Systemdesign er teknikker som brukes for å beskrive en systemfunksjon. I maskinteknikken brukes systemdesign for å beskrive funksjonen til et hydraulisk system, et pneumatikksystem eller andre styringssystem. Bruken av fluidtekniske systembeskrivelser brukes i forhold til behovet for å dokumentere en systemfunksjon.


== Hydraulikk ==
Dokumenterte hydrauliske system er hydrauliske funksjoner som fremstilles som et funksjonsprinsipp grafisk. Beskrivelsen har form som et flytskjema med systemkomponenter og rør inntegnet. Hydrauliske komponentfunksjoner vises av hydraulikksymboler, og forbindelsene mellom systemets komponenter vises med linjer som angir rør- eller slangeforbindelser. Hydraulisk trykk er i området opp til 100-150 bar og kan også være høyere.


== Pneumatikk ==

Dokumenterte pneumatiske system er pneumatiske funksjoner som fremstilles som et pneumatisk fluidsystem grafisk. Beskrivelsen har form som et flytskjema med systemkomponenter og rør inntegnet. Pneumatiske komponentfunksjoner vises av pneumatikksymboler, og forbindelsene mellom systemets komponenter vises med linjer som angir rør- eller slangeforbindelser. Pneumatisk trykk er i området rundt 5-7 bar og kan også være lavere eller høyere.
Dokumenterte pneumatiske styresystem beskriver en pneumatisk funksjon ved å fremstille et pneumatisk styresystem grafisk. Pneumatiske styresystem arbeider med signalbehandling basert på logikk- eller sekvensfunksjoner eller en kominasjon av disse. Til formålet brukes systemkomponenter med funksjoner og design teknisk rasjonelt tilpasset oppgaven.
Pneumatiske styresystem arbeider generelt med 6 (5-10) bars trykk. De er et alternativ til elektrisk styring, men vanligvis mindre hensiktsmessige enn bruk av elektrisk styring med PLS.


== Styresystem ==

Styresystem kan også dokumenteres med teknikkuavhengige symboler som logiske funksjoner. Innovasjonen av elektroniske PLS-system som har skjedd gradvis fra rundt 1980-1985 har nesten eliminert behovet for tidligere brukte teknikker, som pneumatiske styresystem, relésystem, og andre beslektede metoder.


== Hydropneumatikk ==

Hydropneumatiske system er fluidtekniske system som kombinerer bruken av pneumatikk og hydraulikk. Hydraulikkens oppgave kan være kraftutveksling, stabilisering, hastighetskontroll og andre funksjoner som krever bruk av olje. Pneumatikken brukes da som energikilde og driver for hydraulikken.
Kraftutveksling skjer ved å bruke en pneumatikksylinder med stort stempelareal til å presse olje med en mindre hydraulikksylinder. Stabilisering kan skje ved å oljefylle parallelle sylindre og utnytte sylindervolumet som posisjonsutveksler. Olje er også generelt lettere å volumregulere ved små hastigheter enn pneumatikk når det er spesielt behov for finjustering.
Johnson M1941 rifle

Johnson M1941 rifle er en amerikansk rifle designet i 1939 av Melvin Johnson.
Den ble produsert som konkurrent til M1 Garand, men den lyktes ikke å bli approbert i USA, selv om den hadde flere fordeler ved seg en sistnevnte. Men allikevel ble en del rifler kjøpt og brukt av det amerikanske forsvar under andre verdenskrig.
Blå time

Den blå timen kommer av det franske uttrykket l'heure bleue, som viser til perioden med tussmørke hver morgen og kveld når det verken er fullt dagslys eller helt mørkt, og himmelen har en annen blåfarge enn om dagen. Fenomenet skyldes Rayleigh-spredningen av sollyset.
Den blå timen blir regnet som spesiell på grunn av lyskvaliteten på denne tiden av dagen, og både selve uttrykket og det naturfenomenet det refererer til, blir mye brukt i kunstnerisk sammenheng og i populærkulturen. 


== Se også ==
Tussmørke
Midnattssol
Mørketid
Purpurlys


== Noter ==


== Referanser ==


== Eksterne lenker ==
(en) Blue hour – kategori av bilder, video eller lyd på Commons 
http://www.bluehoursite.com/
Basia A’Hern

Basia A'Hern (født 7. desember 1989) er en australsk skuespiller, kjent fra blant annet såpeseriene McLeods døtre og Ut av det blå.


== Eksterne lenker ==
(en) Basia A'Hern på Internet Movie Database 
(da) Basia A'Hern på Scope 
(fr) Basia A'Hern på Allociné 
(en) Basia A'Hern hos The Movie Database
Aksla Idrettslag

Aksla Idrettslag (stiftet 1928) er et idrettslag fra Ålesund. Aksla IL hører til byregionen Nørvasund/Hatlane/Gåseid, og rekrutterer hovedsakelig fra Nørvasund skolekrets, hvor det pr. 1. januar 2021 bor ca. 5 000 mennesker..
Klubben driver med håndball og fotball, og har ca. 800 aktive medlemmer, noe som gjør den til en av de største klubbene på Sunnmøre.
Aksla IL er sertifisert av Norges Fotballforbund som «kvalitetsklubb», noe som innebærer at den skal innfri forbundets krav til organisering, struktur og ledelse slik at klubben skaper trygge rammer for alle i klubben og er en positiv rollemodell i lokalsamfunnet.


== Historie ==
Aksla Idrettslag har sitt utspring i en rekke bydelsklubber i Ålesund som ble stiftet på 1920- og 1930-tallet.

1928: Arbeidernes Idrettslag ble stiftet 25. november 1928; dette regnes som stiftelsesdagen for Aksla Idrettslag
1929: AIL Viking ble stiftet
1930: Sportsklubben Trygg ble stiftet
1930: Sportsklubben Ørnen ble stiftet
1931: Sportsklubben Fart ble stiftet
1931: AIL Brodd ble stiftet
1933: Arbeidernes Schakklag ble stiftet
1934: Sportsklubben Fart ble innmeldt i AIF
1934: AIL Smart ble stiftet
1935: Arbeidernes Atletklubb ble stiftet
1938: Arbeidernes Turnlag ble stiftetAlle disse klubbene hadde sitt utspring i Arbeidernes Idrettslag fra 1928. Fart, Brodd og Smart var alle medlemmer av AIF, og deltok i Arbeidermesterskapet i fotball. 
Aksla Idrettslag ble dannet som et resultat av en rekke sammenslåinger:

1936: Arbeidernes Idrettslag ble slått sammen med Brodd
1936: Vestbyen AIL ble slått sammen med Viking
1939: Fart og Arbeidernes Atletklubb dannet Ålesund Sportsklubb
1939: Brodd, Smart, Viking og Arbeidernes Turnlag dannet Fagen 39
1945: Fagen 39 og Ålesund Sportsklubb dannet Aksla Idrettslag 21. juni 1945.


=== Fotball ===
Aksla IL A-lag herrer rykket opp fra 6. til 5. divisjon i 2018. I 2022 rykket laget opp til 4. divisjon etter at de endte sesongen på 2. plass, 2 poeng bak Volda 2.Senior damer spilte i 2021 i 4. divisjon Sunnmøre.


=== Håndball ===
Senior damer spiller i 3. divisjon per 2022. Pr. 2022 har klubben ikke noe seniorlag for herrer.


== Referanser ==


== Kilder og linker ==
Aksla Idrettslag (1988): Aksla Idrettslag 60 år: 1928-1988
Aksla ILs hjemmeside
Om Aksla IL på Norges Fotballforbunds nettsted